text: F 16-piloter øver natflyvning - og det giver støj i Skrydstrup
  20 februar 2017 kl. 05.26
  Forsvarets F 16-fly skal også kunne forsvare det danske luftrum om natten. Derfor træner piloterne natflyvning den næste måneds tid. 
  Fra mandag eftermiddag og frem til den  23. marts træner Fighter Wing Skrydstrup flyve-operationer i mørke. 
  Flyveaktiviteterne i Skrydstrup flyttes derfor fra dagtimerne til aftentimerne.
  Træningsflyvningen i denne periode begynder mandag til torsdag  omkring kl. 13 og forventes afsluttet omkring kl. 22. 
  Det betyder flere starter og landinger på  flyvestationen i eftermiddags- og aftentimer og dermed også flystøj på andre tidspunkter end normalt.
  Fredag, lørdag og søndag er der ingen mørkeflyvninger.
  Piloterne ved Fighter Wing Skrydstrup skal flyve et vist antal timer i mørke for at leve op til de krav, der i dag stilles, for at de kan blive kvalificeret som operative piloter.
  
  